‘TISCO’เจ๋งกำไรเกินคาด พอร์ตมีกำไร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ทิสโก้ฯ ดีเกินคาดไตรมาส 3 โกยกำไร 730 ล้าน ใกล้เคียงไตรมาส 2 พุ่งขึ้น 42% พอร์ตพลิกเป็นกำไร
นางอรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ แจ้งผลประกอบการบริษัท ทิสโก้ไฟแนนเชียลกรุ๊ป (TISCO) ว่า ไตรมาส 3 มีกำไรสุทธิ 730.63 ล้านบาท คิดเป็นกำไรหุ้นละ 1.10 บาท เติบโต 42% จากช่วงเดียวกันของปีก่อนและทำได้ใกล้เคียงกับไตรมาส 2 ที่มีกำไรสุทธิ 762.87 ล้านบาท ดีเกินกว่า นักวิเคราะห์ในตลาดที่คาดไว้ว่าบริษัท นี้จะมีกำไรสุทธิ 664688 ล้านบาท
ส่วนรวมงวด 9 เดือนแรกมีกำไรสุทธิ 2,205.78 ล้านบาท หรือคิดเป็นกำไรเท่ากับ 3.03 บาทต่อหุ้น เพิ่มขึ้น 50.17% จากช่วงเดียวกันปีก่อนกำไรสุทธิ 1,468.79 ล้านบาท 
สาเหตุที่ทิสโก้ฯ มีกำไรดีเกินคาด เนื่องมาจากไตรมาส 3 มีรายได้ทุกด้านเพิ่มขึ้น สินเชื่อ 437 ล้านบาท เพิ่มขึ้น 46% จากช่วงเดียวกันของปีก่อน ทั้งรายได้ดอกเบี้ยและเงินปันผล 2,430 ล้านบาท เพิ่มขึ้น 14% รายได้มิใช่ดอกเบี้ยเพิ่มขึ้น 54% เป็น 1,125 ล้านบาท 
นอกจากนี้ มีรายได้ค่านายหน้าค้าหลักทรัพย์ 212 ล้านบาท เพิ่มขึ้น 36% และกำไรจากเงินลงทุน 136 ล้านบาท พลิกจากขาดทุน 6.6 ล้านบาทเมื่อช่วงเดียวกันของปีก่อน 
ส่วนรวม 9 เดือนแรกมีรายได้สินเชื่อ 1,112 ล้านบาท เพิ่มขึ้น 20% รายได้ดอกเบี้ยและเงินปันผล 6,986 ล้านบาท เพิ่มขึ้น 11% รายได้มิใช่ดอกเบี้ย 2,930 ล้านบาท เพิ่มขึ้น 48% รายได้ค่านายหน้าค้าหลักทรัพย์ 478 ล้านบาท เพิ่มขึ้น 25% และกำไรจากเงินลงทุน 193 ล้านบาท พลิกจากขาดทุน 10 ล้านบาท จากช่วงเดียวกันของปีก่อน